Martin I. (pápež)

Svätý Martin I. († 16. september 655, Chersonézos, Ukrajina, vtedy Byzantská ríša ) bol 74. pápežom, od 649 do 655.

 Život 
Bol obyvateľom Umbrie z Tody, istý čas slúžil ako diakon a potom ako Teodorov aposkrisárius v Carihrade. Nadviazal dôverné styky s tamojšími poprednými osobnosťami a oboznámil sa s panujúcim monotelickým učením ( t. j. Kristus má len jednu vôľu), ktoré odsúdil ako herézu. Bol proti vyznaniu Ekthesis cisára Hérakleita. V súvislosti s bojom o zachovanie čistej viery bol zajatý ravennským exarchom, odvedený do Carihradu a následne poslaný do vyhnanstva, kde zomrel ako mučeník v Chersone. Pochovaný je v Ríme.

 Uctievanie 
Rímske martyrológium z roku 2004 uvádza spomienku na tohto svätca na 13. apríl.

 Referencie 

 Literatúra 
 "Dňa 14. apríla : Sv. otca nášho Martina Vyznávača, pápeža rímskeho." In: Andrej Josafát Gregor Truch: Život svätých : Duchovné čítanie pre slovenských gréckokatolíckych veriacich na každý deň kalendárneho roka. Preklad a úprava: Michal Čarný. Prešov : Vydavateľstvo Michala Vaška, 2003, s. 196-199. ISBN 80-7165-381-0
 "Martin, vyznávač a pápež : 14. apríl." In: Antonín Čížek: Synaxár : Životy svätých. Prešov : Spolok biskupa Petra Pavla Gojdiča, 1998, s. 216-217. ISBN 80-967341-1-3
 "Svätý Martin I." In: Viliam Judák: Na Petrovom stolci I. : Krátke dejiny pápežov. Trnava : Spolok svätého Vojtecha, 2010, s. 147. ISBN 978-80-7162-834-7

 Pozri aj 

 Zoznam svätcov Katolíckej cirkvi

 Iné projekty 

Kategória:Úmrtia v 655
Kategória:Talianski pápeži
Kategória:Talianski katolícki svätci
Kategória:Talianski pravoslávni svätci
Kategória:Katolícki svätci majúci sviatok 13. apríla